טרייסי בנט

טרייסי אן בנט (באנגלית: Tracey Anne "Tracie" Bennett; נולדה ב-17 ביוני 1965) היא שחקנית תיאטרון וטלוויזיה אנגלייה. בנט למדה באקדמיית איטליה קונטי לאמנויות הבמה בקלפהם שבלונדון. בין השנים 1982 ל-1984 גילמה את שרון בנטלי באופרת הסבון "קורוניישן סטריט" וחזרה לגלם את הדמות ב-1999. בנט ידועה בעיקר מהופעותיה בתיאטרון הן במחזות דרמטיים והן במחזות זמר. היא זכתה פעמיים בפרס אוליבייה בקטגוריית ההופעה הטובה ביותר בתפקיד משנה במחזמר, על תפקידיה ב-"She Loves Me" וב"היירספריי". בנוסף הייתה מועמדת לפרס על הופעתה במחזמר "החברה הגבוהה" ו-"Follies". בנט הייתה מועמדת לפרס לורנס אוליבייה לשחקנית הטובה ביותר במחזמר על משחקה ב"גברת הנדרסון גאה להציג". על תפקידה בדמות ג'ודי גרלנד במחזמר "End of the Rainbow" הייתה בנט מועמדת לפרס לורנס אוליבייה לשחקנית הטובה ביותר ולפרס טוני כשגילמה את אותה דמות בהפקה בברודוויי. בנט נולדה בלי (Leigh) שבלנקשייר. הופעת הבכורה שלה בטלוויזיה הייתה בסדרת הדרמה "Going Out". בין השנים 1982 ל-1984 הופיעה באופרת הסבון "קורוניישן סטריט" בתפקיד שרון גאסקל. ב-1999 חזרה לגלם את הדמות בשנית. ב-1991 שיחקה בפרק פיילוט סיטקום "Joking Apart" של סטיבן מופאט בתפקיד טרייסי גלייזברוק הבלונדינית המטומטמת. היא גילמה את הדמות בשתי העונות של הסדרה בין 1993 ל-1995. ב-1989 שיחקה בתפקיד מילנדרה בסרט הקולנוע "שירלי ולנטיין". בשנות השמונים של המאה העשרים הופיעה בנט בהפקות תיאטרון בתיאטרון הספרייה שבמנצ'סטר, בהן "אחים בדם", "Breezeblock Park" (שניהם של וילי ראסל), והפקת הבכורה בבריטניה של המחזה "מתגלגלים" מאת סטיבן סונדהיים. ב-1994 שיחקה בנט במחזה "She Loves Me" בתיאטרון סאבוי, והייתה מועמדת על הופעתה לפרס אוליבייה להופעה הטובה ביותר בתפקיד משנה במחזמר. היא שיחקה בתפקיד אידה במחזמר "Honk!" שזכה בשנת 2000 לפרס אוליבייה למחזמר הטוב ביותר. ב-2003 זכתה בנט לשבחי הביקורת על תפקידה בהפקה הלונדונית של המחזה "החברה הגבוהה" והייתה מועמדת עליו לפרס אוליבייה. ב-2005 שיחקה ב-"Sex, Chips and Rock 'n' Roll" בתיאטרון רויאל אקסצ'נג במנצ'סטר, ועל הופעתה הייתה מועמדת לפרס התיאטרון TMA לשחקנית המשנה הטובה ביותר במחזמר. בינואר 2006 הצטרפה בנט להפקת הווסט אנד של המחזמר "עלובי החיים" בתפקיד מאדאם ת'נרדייה שהוצג בתיאטרון המלכה. היא המשיכה לשחק במחזמר על יוני 2007. באוקטובר 2007 החלה בנט לגלם את ולמה וון טאסל בהפקה הלונדונית של המחזמר "היירספריי" בתיאטרון שפטסברי. היא סיפרה בראיון שזה היה "מופע נהדר" ושהיא נהנתה להופיה בו, אבל גם אמרה שזה היה מתיש, מכיוון שהפאה שלה הייתה כבדה, וגרמה לקשיים בחלק מהריקודים. אף על פי כן, במרץ 2008 היא זכתה בפעם השנייה בפרס אוליבייה להופעה הטובה ביותר בתפקיד משנה במחזמר. בפברואר 2010 לוהקה בנט לתפקיד ג'ודי גרלנד בהפקה הלונדונית הראשונה של המחזה "End of the Rainbow" מאת פיטר קווילטר. הצגת הבכורה עם בנט בדמות ג'ודי גרלנד הועלתה בתיאטרון המלכותי בנורת'המפטון, ואחר כך הועברה לווסט אנד הלונדוני. על הופעתה במחזה הייתה בנט מועמדת לפרס אוליבייה לשחקנית הטובה ביותר. במרץ 2012 הועלה המחזה בברודוויי עם בנט שוב בתפקיד גרלנד. על הופעתה בברודוויי הייתה בנט מועמדת לפרס טוני לשחקנית הראשית הטובה ביותר במחזה, וזכתה בפרס Outer Critics Circle ובפרס דרמה דסק לשחקנית מצטיינת במחזה. ב-2013 הצטרפה בנט לקאסט של הסדרה המשטרתית "סקוט וביילי" בתפקיד שרון, אמה של הבלשית רייצ'ל ביילי. ב-2015 וב-2016 גילמה בנט את לורה הנדרסון במחזמר "גברת הנדרסון גאה להציג", וב-2016 הייתה מועמדת לפרס אוליבייה בקטגוריית השחקנית הטובה ביותר במחזמר. ב-2017 שיחקה בנט בתפקיד מולי דרובר בסדרה הרפואית הוותיקה של ה-BBC "חדר מיון". עוד ב-2017 הקליטה שני שירים לאלבום "Wit & Whimsy - Songs by Alexander S. Bermange", האחד סולו, והשני עם שאר האמנים שהקליטו לאלבום. האלבום הגיע למקום ראשון במצעדי אלבומי הקומדיה של iTunes. בסתיו 2017 שיחקה בנט בתפקיד קרלוטה בהפקה של התיאטרון הלאומי למחזה "Follies" מאת סטיבן סונדהיים, ושרה את השיר "I'm Still Here". כלוב העליזים קרוסל She Stoops to Conquer מתגלגלים – זכייה בפרס מנצ'סטר איבנינג ניוז One for the Road גריז שיקגו אחים בדם לחנך את ריטה She Loves Me – זכייה בפרס אוליבייה Honk! החברה הגבוהה – מועמדות לפרס אוליבייה Sex, Chips and Rock 'n' Roll עלובי החיים היירספריי – זכייה בפרס אוליבייה End of the Rainbow – מועמדות לפרס אוליבייה ולפרס טוני גברת הנדרסון גאה להציג – מועמדות לפרס אוליבייה Follies – מועמדות לפרס אוליבייה Ruthless! The Musical טרייסי בנט, במסד הנתונים הקולנועיים IMDb (באנגלית) טרייסי בנט, באתר AllMovie (באנגלית) טרייסי בנט, במסד הנתונים הקולנועיים KinoPoisk (ברוסית) טרייסי בנט, באתר Discogs (באנגלית) "'Joking Apart' Pilot Listing", jokingapart.co.uk, accessed 4 April 2012 "'Joking Apart' Episode Six Listing, 11th February 1993" jokingapart.co.uk, accessed 4 April 2012 James, Caryn. "Review. 'Shirley Valentine'" The New York Times, 30 August 1989 "Programme for 'She Loves Me', Savoy Theatre", kent.ac.uk; accessed 4 April 2012. Profile, aord.co.uk; accessed 2 May 2015. " 'High Society' Archives" albemarle-london.com, accessed 3 April 2012 Meads, Glenn. "Review. 'Sex, Chips & Rock 'n' Roll'" whatsonstage.com, 6 July 2005 "TV and stage actress Tracie Bennett joins the cast of Les Misérables from 17 January". Ticketmaster. 13 בינואר 2006. {{cite news}}: (עזרה) "Reviews. 'Hairspray' " albemarle-london.com, accessed 3 April 2012 "Olivier awards 2008: nominations in full". The Guardian. London, UK. 7 בפברואר 2008. נבדק ב-25 במאי 2010. {{cite news}}: (עזרה) "Best Actress 2011". Olivier Awards. אורכב מ-המקור ב-14 ביולי 2011. נבדק ב-23 באוגוסט 2011. {{cite web}}: (עזרה) Hetrick, Adam."Stormy Weather": 'End of the Rainbow' Begins Broadway Run 19 March at the Belasco Theatre", playbill.com, 19 March 2012 Gans, Andrew.Broadway's Big Night! Neil Patrick Harris Hosts 66th Annual Tony Awards June 10", playbill.com, 10 June 2012 Gans, Andrew. "Outer Critics Circle Winners Announced; Once and One Man, Two Guvnors Are Top Winners", Playbill.com, 14 May 2012. Gans, Andrew. "'Once', 'Tribes', 'Follies', 'Salesman', Audra McDonald, Danny Burstein and More Are Drama Desk Winners", playbill.com, 3 June 2012. Jeffrey, Morgan (19 בנובמבר 2012). "'Spooks' star Nicola Walker, Tracie Bennett for 'Scott & Bailey'". Digital Spy. נבדק ב-29 בינואר 2013. {{cite web}}: (עזרה) Nominations by category 2016, olivierawards.com, Retrieved 28 April 2016. Child of Mine - Series 31 Episode 30 bbc.co.uk Gans, Andrew. "National Theatre’s 'Follies' Casts Its Carlotta" Playbill, December 23, 2016